पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी के मॉडल टाउन इलाके में छत्रसाल स्टेडियम में पहलवानों के दो गुट आपस में भिड़ गए। देर रात हुए इस दंगल में पांच पहलवान जख्मी हो गए, जिनमें एक ने अस्पताल में इलाज के दौरान दम तोड़ दिया। उसकी पहचान सागर (23) के तौर पर हुई, जो मॉडल टाउन में ही रहता था। वह दिल्ली पुलिस में हेड कांस्टेबल का बेटा था। पुलिस ने शव को पोस्टमार्टम के लिए भेज दिया है।
इस केस में ओलंपिक पदक विजेता सुशील पहलवान और उसके कुछ साथियों का नाम सामने आया है। पुलिस द्वारा दर्ज किए गए मुकदमे में सुशील पहलवान के नाम का भी जिक्र है। पुलिस उसकी भूमिका को वैरिफाई कर जांच को आगे बढ़ा रही है। पुलिस के मुताबिक यह घटना देर रात करीब 1 बजकर 21 मिनट पर छत्रसाल स्टेडियम पार्किंग एरिया में हुई। सूचना मिली थी छत्रसाल स्टेडियम में फायरिंग हुई है। दो लड़कों ने गोली चला है। पुलिस मौके पर पहुंची, जहां पांच गाड़ियां खड़ी मिलीं।
मॉडल टाउन थाने के पुलिस स्टाफ को पता लगा एमसीडी कॉलोनी निवासी सोनू (37), मॉडल टाउन निवासी सागर (23), रोहतक हरियाणा निवासी अमित कुमार (27) व दो अन्य पहलवानों को अस्पताल में पीसीआर ने भर्ती कराया है। घटनास्थल पर जांच के दौरान स्कॉर्पियो गाडी की पिछली सीट एक लोडेड डबल बैरल गन और तीन जिंदा कारतूस मिले। शुरुआती जांच के दौरान पुलिस ने पाया इस वारदात को अंजाम सुशील पहलवान व उनके साथियों ने दिया है। यह घटना उस वक्त सामने आई जब दिल्ली में बढ़ते काेरोना केस की वजह से लॉकडाउन लगा हुआ है। इस मामले को लेकर पुलिस ने पहले गंभीर रुप से चोट पहुंचाने, सरकारी आदेश का उल्लंघन करने और कोरोना के नियमों की अनदेखी करने आदि धाराओं के तहत मॉडल टाउन थाने में मुकदमा दर्ज किया था। बाद में इलाज के दौरान गंभीर रुप से जख्मी घायल सागर ने दम तोड़ दिया, जिसके बाद पुलिस ने इस मामले में हत्या की धारा को भी शामिल कर लिया है।
पुलिस मामले में दो पहलवानों को हिरासत में लेकर उनसे पूछताछ कर रही है। बताया जाता है यह झगड़ा प्रॉपर्टी विवाद के पीछे हुआ है। खैर अभी पुलिस की जांच जारी है। उधर सुशील पहलवान का इस केस में नाम सामने आने पर उसने सफाई दी कि वह हमारे साथी पहलवान नहीं थे। यह घटना देर रात हुई। हमने पुलिस अधिकारियों को सूचित किया है, कुछ अज्ञात लोगों ने हमारे परिसर में कूदकर झगड़ा किया। इस घटना के साथ हमारे स्टेडियम का कोई सम्बंध नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn